EkBass/fiwiki-20250220-pages-articles huggingface dataset:
Tom Bildo

Tom Bildo (s. 1. lokakuuta 1955)Syntymäpäiväilmoitus Helsingin Sanomissa 29.9.2015, sivu B11. on suomalainen muusikko ja äänittäjä, joka on vuodesta 1983 toiminut Helsingin kaupunginorkesterin pasuunan äänenjohtajana. Sitä ennen vuosina 1976–1984 hän toimi UMOn bassopasunistina.Tom Bildo , Umo. Viitattu 29.9.2015. Helsingin Punavuoressa asuneen musikaalisen perheen poika aloitti puhallinsoittimien parissa 6-vuotiaana Pelastusarmeijan I osaston poikasoittokunnassa Uudenmaankadulla, instrumentteinaan kornetti ja baritonitorvi. Ruotsalaisessa normaalilyseossa Tom Bildo oli mukana koulun puhallinorkesterissa, jossa soitti myös muun muassa Magnus Lindberg. Bildo hakeutui Sibelius-Akatemian nuoriso-osastolle ja kiinnostui äänitystekniikasta. Hän työskenteli 1970-luvulla pitkään äänittäjänä Finnvox- studioilla ja Finnlevyssä. Bildo soitti muun muassa Paroni Paakkunaisen yhtyeessä ja Tapiola Big Bandissä, kunnes sai paikan vuonna 1976 perustetussa UMOssa. Seuraavana vuonna Bildo kiinnitettiin myös Radion sinfoniaorkesteriin. Helsingin kaupunginorkesterin pasuunan äänenjohtajaksi Bildo valittiin vuonna 1983. Päätyönsä rinnalla Bildo on toiminut Töölö Brassin ja Karelia- puhallinorkesterin kapellimestarina. Parin vuosikymmenen ajan Bildo soitti kesäisin Savonlinnan oopperajuhlien orkesterissa.Tom Bildo , Kuukauden orkesterilainen 1/2005, Helsingin kaupunginorkesteri 20.4.2012. Viitattu 29.9.2015. ==Lähteet== Luokka:Suomalaiset pasunistit Luokka:Vuonna 1955 syntyneet Luokka:Elävät henkilöt
Vaivianjärvi

Vaivianjärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma-alueen Mahnalanselän alueella olevaan Prentinjoen valuma-alueeseen. == Maantieto == Soikean muotoisen järven halkaisija on noin 400 metriä ja sen pinta-ala on 9,6 hehtaaria. Se sijaitsee muutaman neliökilometrin laajuisen Vaiviannevan äärellä. Järven lähiympäristöstä on kaivettu kymmenisen suo-ojaa järveen ja järvestä on kaivettu laskuoja, joka on johdettu Vaiviassa Palonjokeen. Palonjoki on Prentinjoen latvahaara ja se laskee Kirkkojärveen. Järvelle ei johda tietä ja se on asumaton. == Luonto == Vaivianneva, jonka kokonaispintta-ala on 42 hehtaaria, on entinen turvetuotantoalue, josta nostettiin turvetta Kyrön tehtaille. Turpeennosto on lopetettu 1950-luvun jälkeen ja nostoalueen tunnistaa laajoista vesialtaista. Vaivianjärvi on näistä altaista ainoa luontainen järvi. == Historiaa == Vanhassa Hämeenkyrön pitäjänkartassa järvi on piirretty näkyviin ja nimetty Vaiviajärvi. Vuonna 1904 nimismies Väinö Nyström kumppaneineen Järvenkylästä saivat päätöksen liittyen Vainiainnevan kuivattamiseen. Yleensä suon kuivattaminen liittyy pelto-alan kasvattamiseen, mutta koska Hämeenkyrössä on myös Vaiviansuo, ei voi olla aivan varma hankkeen kohteesta. Se varmistuu, kun asiakirjat julkaistaan digitaalisesti. == Lähteet == == Aiheesta muualla == * Birdlife: Raportti Luokka:Prentinjoen valuma-alue Luokka:Hämeenkyrön järvet
Varitunjärvi

Varitunjärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma-alueen Mahnalanselän alueella olevaan Prentinjoen valuma-alueeseen. == Maantieto == Soikion muotoinen järvi on halkaisijaltaan 150 metriä ja sen pinta-ala on 3,6 hehtaaria. Järvi sijaitsee 800 metriä pitkän avosuon ja kosteikon keskellä. Siihen laskee pelto-oja ja yksi suo-oja. Pellonpuoleista suonreunaa kiertää vedenkeruuoja, joka toimii samalla Varitunjärven suoalueen laskuojana. Se laskee vetensä läheiseen Alhajärveen. Järvelle ei johda teitä ja se on asumaton. Kyröspohjaan johtava yhdystie 13121 kulkee ohi 200 metrin päästä. == Luonto == Varitunjärvi on kasvamassa umpeen. Sen ympäristön pellot kärsivät pinnanmuodoista johtuen kosteudesta ja tälle paikalle on ehdotettu kosteikon perustamista patoamalla järven laskuoja. == Historiaa == Vanhoista pitäjänkartoista Hämeenkyröstä järven nimi kirjoitetaan Waritusjärvi. Kartasta näkyy selvästi, kuinka järven muoto ja rantaviiva on ajan saatossa muuttunut. Järven länsipää oli pitempi ja on peittänyt ainakin osan siitä alueesta, joka on nykyään kosteikkona. Kalmbergin kartastossa järven nimenä oli Waritasjärvi. Samassa kartassa näkyy luoteessa toinenkin nimetön järvi. == Lähteet == Luokka:Prentinjoen valuma- alue Luokka:Hämeenkyrön järvet
SABA

SABA (Schwarzwälder Apparate Bau Anstalt, August Schwer Söhne GmbH) oli saksalainen elektroniikkavalmistaja, joka tunnettiin radio- ja televisiovastaanottimistaan. == Historiaa == SABA perustettiin vuonna 1835 Tribergin kaupunkiin Schwarzwaldissa. Se valmisti aluksi kelloja, kunnes siitä 1920-luvulla kehittyi silloisen uutuustuotteen, radiovastaanottimen, suurimpiin kuuluva valmistaja Saksassa. Toisen maailmansodan aikana sen tehtaat tuhoutuivat, mutta sodan jälkeen tuotanto alkoi uudelleen. 1950-luvun kuluessa SABA otti valikoimiinsa myös televisiovastaanottimet. Yhtiö valmisti myös puhelinkojeita. 1960-luvulla SABA alkoi valmistaa myös ääninauhureita ammattikäyttöön. 1970-luvun lopulla SABA ajautui taloudellisiin vaikeuksiin. Perheyrityksen osake-enemmistö myytiin amerikkalaiselle GTE-yhtiölle, ja vuonna 1980 loputkin televisiotuotannosta myytiin ranskalaiselle Thomson- konsernille. SABA on nykyisin olemassa vain tuotemerkkinä. Luokka:Saksalaiset elektroniikkayhtiöt Luokka:Viihde-elektroniikan tuotemerkit
Pihtiputaan Tuisku

Pihtiputaan Tuisku on pihtiputaalainen urheilun yleisseura. Seura perustettiin vuonna 1915. Lauri "Tahko" Pihkala vaikutti seuran taustalla tuomalla kehittämänsä pesäpallon lajivalikoimaan heti perustamisen aikoihin, vaikkei itse syntymäkuntansa seuraa edustanutkaan.Tuisku - Historiaa Nykyisin seuran lajivalikoiman muodostavat hiihto, yleisurheilu, jalkapallo sekä kuntourheilu. == Lähteet == == Aiheesta muualla == * Seuran kotisivut Luokka:Pihtipudas Luokka:Suomalaiset urheilun yleisseurat
Jämin Jänne

Jämin Jänne on jämijärveläinen urheiluseura. Seura perustettiin vuonna 1958 yleisseuraksi, ja lajivalikoimassa ovat olleet hiihdon, yhdistetyn ja alppihiihdon lisäksi myös yleisurheilu, jalkapallo, painonnosto, voimistelu, lentopallo, nopeuslasku, suunnistus ja kuntourheilu. Jämin Jänne on viimeisten vuosien aikana keskittänyt voimavarojaan lähinnä hiihtolajeihin. Tunnettuja seuran urheilijoita ovat Kirsi Välimaa (nyk. Antila)Esipuhe ja Ristomatti HakolaRistomatti esittelyssä . == Nykyinen hiihtojoukkue == http://www.teamjami.fi/hiihtajat === Miehet === * Ristomatti Hakola * Mikko Loukkaanhuhta * Tuomas Myllykoski * Harri Niemi * Aku Nikander * Antti Ojansivu * Markus Vuorela * Lauri Lepistö === Naiset === * Roosa Niemi * Josefiina Böök * == Lähteet == == Aiheesta muualla == * Seuran kotisivut Luokka:Jämijärven urheilu Luokka:Suomalaiset hiihtoseurat Luokka:Vuonna 1958 perustetut urheiluseurat
Blyth Shipbuilding Company

Blyth Shipbuilding & Dry Docks Company Limited oli brittiläinen telakkayhtiö, joka sijaitsi Northumberlandissä Blythissä. Laivanrakennus alkoi Blythjoen etelärannalla vuonna 1811. Beaumont ja Drummond ostivat telakan 1840-luvulla ja sen lunasti 1863 Hodgson ja Soulsby, jotka valmistivat ja korjasivat pieniä puisia purjealuksia. Vuonna 1880 telakalla valmistuivat ensimmäiset kaksi Venäjän tilaamaa rautarunkoista alusta. Blyth Shipbuilding and Dry Docks Company Limited kirjattiin 2. maaliskuuta 1883 suljettuna yhtiönä, joka valmisti erilaisia rahtialuksia. Telakan viides alus oli newcastlelaiselle Stephens and Mawsonille ja Daniel Stephensistä tuli telakan toimitusjohtaja ja lopulta hallituksen puheenjohtaja. Vuonna 1914 Amiraliteetti lunasti valmisteilla olleen rahtialuksen ja muutatti sen laivaston ensimmäiseksi vesilentokoneiden emälaivaksi HMS Ark Royaliksi. Sodan aikana yhtiö valmisti kaikkiaan yhdeksän rahtialusta sekä laivastolle kymmenen maihinnousualusta, neljä Flower-luokan sluuppia ja kaksi 24-luokan miinanraivaajaa. Sotatoimien päätyttyä yhtiö jatkoi rahtialusten valmistamista. Daniel Stephensin kuolema 19. maaliskuuta 1925 ja rahtialusmarkkinoiden romahtaminen aiheuttivat telakan sulkemisen. Marraskuussa 1926 Robert Stanley Dalgleish osti telakan ja muutti sen nimeksi Cowpen Dry Docks and Shipbuilding Companyksi. Myöhemmin telakkaan liitettiin Ritson's Shipbuilding and Engineering Company. Telakka jouduttiin sulkemaan uudelleen vuonna 1930. Vuoden 1937 aikana telakka avattiin uudelleen alkuperäisellä nimellään. Toisen maailmansodan aikana telakka valmisti viisi River-luokan ja kaksi Bay-luokan fregattia, seitsemän Castle-luokan ja kaksi Flower-luokan korvettia sekä kymmenen Bangor-luokan miinanraivaajaa. Saksalainen rahtialus Hannover muutettiin telakalla saattuetukialus HMS Audacityksi. Mollers (Hongkong) limited osti yhtiön vuonna 1947, jolloin siellä oli neljä laituria ja viisi kuivatelakkaa. Turbiinein varustettuja rahtialuksia valmistettiin Mollersin tytäryhtiölle Lancashire Shipping Companylle. Vuonna 1949 valmistettiin yksitoista tankkeria eri yhtiöille. Vuonna 1954 päälaituria pidennettiin 550 jalkaan, jotta telakalla kyettäisiin valmistamaan entistä suurempia tankkereita ja kuivarahtialuksia. Vuonna 1961 telakka valmisti neljä rannikkohöyrylaivaa Stephenson Clarkelle samoin kuin toiset neljä William Cory and Sonsille. Nousevat kustannukset ja vähentyneet tilaukset aiheuttivat telakalle viisi tappiollista vuotta, joten se suljettiin lopullisesti vuonna 1967. Korjauspajat ja romuttaminen mahdollistivat kuitenkin lukuisten yritysten jatkamisen alueella. Lopulta laiturit purettiin, kun tehtiin tilaa Blythin sataman paperi- ja puutavaravarastoille. *
Amor pedestre

Amor pedestre (”Jalkarakkautta”) on vuonna 1914 valmistunut italialainen mykkäelokuva. Pelkästään ihmisten jalkoja kuvaamalla esitetyn lyhyen komedian on ohjannut Marcel Fabre. ==Juoni== Mies ja nainen tapaavat kadulla. Mies alkaa kosiskella naista ja sujauttaa kirjelapun tämän kenkään. Kotona naisen aviomies löytää kirjelapun ja haastaa vaimonsa ihailijan kaksintaisteluun. Mies haavoittuu kaksintaistelussa ja nainen ryntää lohduttamaan häntä. Lopussa pari saa toisensa. ==Tuotanto, teema ja vastaanotto== Torinolaisen Ambrosio Filmin tuottama Amor pedestre kuuluu Marcel Fabren Robinet-komedioiden sarjaan, mutta se on tyyliltään täysin erilainen kuin tekijälleen ominaiset kiihkeitä takaa-ajoja, kommelluksia ja tuhoamisvimmaa täynnä olevat farssit. Luonteeltaan kokeellisen elokuvan koko tarina kerrotaan henkilöiden jalkojen avulla ja jalkineet kuvastavat heidän yhteiskunnallista asemaansa ja luonnettaan. Aikanaan täysin vaille huomiota ja jopa sensuurin lupaa jäänyt Amor pedestre on usein mainittu esimerkkinä futurismin vaikutuksesta elokuvakerrontaan. Todellisuudessa Fabrella ei ollut yhteyksiä italialaiseen avantgardeliikkeeseen eikä elokuva ollut edes ensimmäinen samanlaiseen kerrontaratkaisuun perustuva teos. Futuristien johtohahmo Filippo Tommaso Marinetti esitti vastaavan näytelmänsä Le basi seuraavana vuonna ja futuristinen elokuva syntyi käsitteenä vasta vuonna 1916. ==Restaurointi== Elokuva on restauroitu Italian elokuva-arkistossa vuonna 2009. Se on nähtävissä arkiston verkkosivulla. ==Lähteet== ==Aiheesta muualla== * Luokka:Italialaiset komediaelokuvat Luokka:Italialaiset lyhytelokuvat Luokka:Italialaiset mykkäelokuvat Luokka:Vuoden 1914 italialaiset elokuvat
Naiskonstaapeli 56

Naiskonstaapeli 56 (engl. WPC 56) on John Cannonin (pääohjaaja) ohjaama brittiläinen draamasarja, jossa kerrotaan konstaapeli Gina Dawsonin (Jennie Jacques) elämästä piirinsä ensimmäisenä naiskonstaapelina 1950-luvulla. Kolmannella kaudella sarjaan tulee uusi naiskonstaapeli, Annie Taylor (Claudia Jessie) nimeltään. Sarjassa on kuvattu komediallisesti muiden poliisien suhtautumisesta naiskonstaapeliin. Ainoastaan kolme hahmoa ovat koko sarjan mukana, ylikonstaapeli Sidney Fenton (Charles De’Ath), apulaispoliisipäällikkö Coulson (John Bowler) ja pikkurikollinen Linus Brody (Tim Plester). Yle TV1 aloitti sarjan näyttämisen 28. syyskuuta 2015 klo 17.10. == Juoni == === Ensimmäinen kausi === Sarja alkaa siitä, että konstaapeli Gina Dawson saapuu juuri poliisiksi valmistuneena piirinsä ensimmäiseksi naiskonstaapeliksi. Dawson saa suurta paheksuntaa kolegoiltaan ja kylän asukkailta. Erityisesti Dawsonilla on huonot välit väkivaltaiseen ja juopottelevaan ylikonstaapeli Fentoniin. Rikoskomisario Burns puolestaan kiinnostuu nuoresta naispoliisista. Ensimmäisellä kaudella poliisit selvittävät mm. puistoraiskauksia ja William Parkleyn murhaa. === Toinen kausi === Toisella kaudella sarjan näyttelijä kaarti muuttuu radikaalisti, mm. ylikomisario Nelson ja rikoskomisario Burns lähtevät pois sarjasta. Poliisit tutkivat toisella kaudella mm. Kaupunginvaltuutetun murhaa ja siihen liittyvää koruptiota. Muita kantavia teemoja ovat mm. apulaispoliisipäällikön Dawsoniin kohdistuvat raiskausyritykset, uuden ylikomisarion homoseksuaalisuus, jota hän salailee ja ylikonstaapeli Fentonin käynnit bordellissa, joka liittyy valtuutetun murhaan ja korruptiotapaukseen. === Kolmas kausi === Apulaispoliisipäällikkö Coulsonin hankittua siirron konstaapeli Dawsonille, kun tämä syytti häntä raiskauksen yrityksestä, Brinfordin poliisi asemalle saapuu uusi naiskonstaapeli Annie Taylor. Poliisit tutkivat 3. kaudella mm. puolustusvoimien entisen kenraalin murhaa. == Näyttelijät == == Katsojaluvut == Kausi Esityspäivä Kauden katsotuimman jakson tavoittavuus Kauden katsotuimman jakson keskikatsojamäärä esityspäivänä 1\. 2. lokakuuta 2015 699 000 446 000 2\. 9. lokakuuta 2015 605 000 424 000 3\. 13. lokakuuta 643 000 424 000 * Keskikatsojamäärä = Katsojien määrän keskiarvo koko ohjelman keston ajalta. * Tavoittavuus = Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää. == Lähteet == * * * Viitattu 14.3.2021. === Viitteet === Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:BBC:n televisio-ohjelmat
Keith Relf

William Keith Relf (22. maaliskuuta 1943 Richmond upon Thames – 12. toukokuuta 1976 Lontoo) oli brittiläinen muusikko, joka tunnettiin The Yardbirds- ja Renaissance-yhtyeiden jäsenenä. == Elämä ja ura == Relf alkoi noin 13-vuotiaana toimia laulajana, kitaristina ja huuliharpun soittajana eri kokoonpanoissa. Huolimatta hengitykseen liittyvistä terveysongelmistaan Relf tuli tunnetuksi laulustaan ja blueshuuliharpun soitostaan, joista tuli olennainen osa Yardbirds-soundia yhtyeen nimekkäiden kitaristien Eric Clapton, Jeff Beck, ja Jimmy Page ohella. Relf oli mukana tekemässä monia Yardbirds- yhtyeen omia kappaleita, kuten ”Shapes of Things”, ”I Ain’t Done Wrong”, ”Over Under Sideways Down” ja ”Happenings Ten Years Time Ago”. The Yardbirdsin hajottua heinäkuussa 1968 Relf alkoi esiintyä akustisena duona Jim McCartyn kanssa, kunnes perusti pian yhdessä sisarensa Jane Relfin kanssa Renaissance- yhtyeen. Jätettyään sen 1970 hän ryhtyi muiden artistien tuottajaksi. Näitä olivat Steamhammer, folkrockyhtye Hunter Muskett, maailmanmusiikkiyhtye Amber, psykedeelinen Saturnalia ja bluesrockyhtye Medicine Head, jossa hän myös soitti bassoa. Vuonna 1974 Relf muodosti progressiivista rockia soittaneen Armageddon-yhtyeen, jonka samannimisen esikoisalbumin kansiteksteissä puhuttiin ”superyhtyeestä”: sen jäseniä Relfin lisäksi olivat Johnny Winterin entinen rumpali Bobby Caldwell, Steamhammerin entinen kitaristi Martin Pugh sekä Steamhammerissa ja Renaissancessa soittanut basisti Louis Cennamo. Relf kuoli 33-vuotiaana sähköiskuun soittaessaan kotinsa kellarissa väärin maadoitettua kitaraansa. Huhujen mukaan hänellä oli tarkoituksena koota uudelleen Renaissancen alkuperäinen kokoonpano nimellä Illusion. Vaikka useimmat lähteet virheellisesti mainitsevat 14. toukokuuta Keithin kuolemapäiväksi, virallisessa kuolintodistuksessa hänet julistettiin kuolleeksi 12. toukokuuta West Middlesexin sairaalassa. Relf hyväksyttiin vuonna 1992 postuumisti Rock and Roll Hall of Famen jäseneksi The Yardbirds -yhtyeen jäsenenä. Tilaisuudessa olivat mukana hänen leskensä April ja toinen poikansa Danny. == Lähteet == Luokka:Vuonna 1943 syntyneet Luokka:Vuonna 1976 kuolleet Luokka:Brittiläiset bluesmuusikot Luokka:Brittiläiset huuliharpistit Luokka:Englantilaiset rockmuusikot Luokka:Englantilaiset rocklaulajat
Karvianjoen vesistö

Karvianjoen vesistö (vesistöaluetunnus 36) on Suomen päävesistöalue, jonka laskujoki Karvianjoki laskee Selkämereen. Vesistöalueen pinta-ala on 3 438,01 neliökilometriä. Alueen järvisyys on 4,55 %. Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Merikarvianjoen alaosan alue (36.01) :* Tuorijoen valuma-alue (36.05) :* Otamonjoen valuma-alue (36.06) :* Inhottujärven–Ala- Honkajoen alue (36.02) ::* Lassilanjoen valuma-alue (36.09) ::* Honkajoen alue (36.03) :::* Karvianjoen yläosan alue (36.04) ::::* Suomijoen valuma-alue (36.08) ::::* Nummijoen valuma-alue (36.07) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Karvianjoen vesistö, vesi.fi *
Karvapallolause

Algebrallisen topologian karvapallolause sanoo, että jokainen pallopinnan jatkuva tangenttivektorikenttä katoaa ainakin yhdessä pisteessä. Siis jos f on jatkuva kuvaus 2-pallolta S2 avaruuteen R3, niin jossakin pallon pisteessä p kuvaus f(p)=0. Lauseen esitti Henri Poincaré 1800-luvun lopulla ja todisti ensimmäisenä Brouwer vuonna 1912. ==Käytännön johtopäätöksiä== Lauseelle saadaan säätieteellinen tulkinta ajattelemalla tuulta maanpinnan tangenttivektorikenttänä. Lauseen mukaan aina jossakin maan pinnalla on täysin tyyntä. Lauseen nimi viittaa siihen johtopäätökseen, ettei karvaisen pallon tukkaa voi kammata täysin sileäksi, koska loppujen lopuksi aina johonkin kohtaan muodostuu hiuspyörre. ==Lähteet== Luokka:Matemaattiset teoreemat Luokka:Topologia
Alhajärvi (Saarenjärvi)

Alhajärvi eli Saarenjärvi tai myös Alhojärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma- alueella Mahnalanselän alueeseen. Ahlajärvi on siellä osa Prentinjoen valuma- aluetta. == Maantieto == Järvi on 500 metriä pitkä, 200 metriä leveä ja sen pinta-ala on 4,7 hehtaaria. Järveen rajoittuu pohjoisesta peltomaat ja etelästä päin pienempi ja soistuva metsikkö. Järveen laskee neljä pientä metsä- tai pelto-ojaa. Idästä laskee Varitunjärven laskuoja ja etelästä Alhajärven laskuoja. Luusua sijaitsee pohjoisrannalla Saaren tilan länsipuolella, josta alkaa 3,8 kilometriä pitkä Karjosillanoja. Se yhtyy Prentoinjokeen sen alajuoksulla ennen laskemistaa Kirkkojärveen. Järven 1,4 kilometriä pitkä ranta on melkein kokonaan puutonta suota. Järven keskellä on 30 metriä leveä salmi, joka jakaa järven kahdeksi pineksi altaaksi. Kahden kiinteän tilan lisäksi järvellä ei ole muita auntoja. Järvelle johtaa tiet seututieltä 249, mutta ne kulkevat tilojen pihoille. == Luonto == Järvi on matala ja umpeen kasvava järvi. Yhdessä Varitunjärven kanssa se kuuluu alueelle, jolle on ehdotettu kosteikon perustamista. Se toteutettaisiin patoamalla järvestä laskeva oja. == Historiaa == Vanhoista pitäjänkartoista Hämeenkyröstä näkee järven silloisen muodon, joka vastaa meko hyvin nykyistä muotoa. Järven nimi on kirjoitettu karttaan Alhåjärvi. Kalmbergin kartastossa vuodelta 1855-1856 nimenä oli Alhojärvi. == Lähteet == Luokka:Hämeenkyrön järvet Luokka:Prentinjoen valuma-alue
Alhajärvi

Alhajärvi eli Alhojärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma-alueella Mahnalanselän alueeseen. Järvi on siellä osa Prentinjoen valuma-aluetta. == Maantietoa == Järvi on muodoltaan lähes nelikulmio, jonka sivujen pituudet ovat 200 metriä ja pinta-ala 4,3 hehtaaria. Järveen on kaivettu useita suo-ojia ja kaksi pelto-ojaa. Peltoa on raivattu aivan järven ranta-alueelle asti. Laskuoja laskee koillisessa olevasta luusuasta ja virtaa osittain perattuna, oikaistuna ja 2,7 kilometriä pitkänä ojana alempaan Alhajärveen. Oja alittaa matkallaan seututien 249. Järven rannat ovat soistuneet puuttomiksi ja rantaviiva on umpeenkasvun johdosta paikoin epätarkka. Järven lähelle johtaa metsäautotie, mutta järven rannat ovat asumattomat. == Historiaa == Vanhasta pitäjän kartasta Hämeenkyröstä on säilynyt pieni kohta Alhajärvestä, jonka nimi kirjoitettiin tuolloin Ylinen Alhåjärvi. Samaa nimitystä käytettiin Kalmbergin kartastossa 1855-1856. Lisäksi järvi oli piirretty nykyistä huomattavasti suuremmaksi. Nykyinen laskuoja näyttää seuraavan vanhaa ojaa. == Lähteet == Luokka:Prentinjoen valuma-alue Luokka:Hämeenkyrön järvet
Valkopääpeukaloinen

Valkopääpeukaloinen (Campylorhynchus albobrunneus) on peukaloisten heimoon kuuluva varpuslintu. ==Levinneisyys== Valkopääpeukaloista tavataan Kolumbiassa ja Panamassa, ja sen levinneisyysalueen pinta-ala on noin 96 300 neliökilometriä. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peukaloiset
HMS Fleur de Lys (K122)

HMS Fleur de Lys (viirinumero M122) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Ranskan hallitus tilasi aluksen 25. heinäkuuta 1939 työnumerolla J4141Preston, & Raven, 1982, s. 56. nimellä La Dieppoise South Bank-on- Tees’stä Smiths Dock Companylta, missä köli laskettiin 20. tammikuuta 1940. Alus laskettiin vesille 21. kesäkuuta ja valmistui 26. elokuuta.Friedman, 2008 s. 339. == Palvelus == Alus upposi 14. lokakuuta 1941 Gibraltarin edustalla Saksan laivaston sukellusveneen U-206 torpedoimana.Preston, & Raven, 1982, s. 7. ==Lähteet== * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit
Uruguayn rugby union -maajoukkue

Uruguayn rugby union -maajoukkue edustaa Uruguayta rugby unionin maajoukkuekilpailuissa. Sitä hallinnoi vuonna 1951 perustettu Unión de Rugby del Uruguay. Uruguay on selviytynyt neljä kertaa MM-kilpailuihin, muttei ole vielä kertaakaan edennyt alkulohkosta jatkoon. Vuoden 1999 kisoissa se voitti Espanjan, mutta hävisi Skotlannille ja Etelä-Afrikalle. MM-kilpailuissa 2003 se kukisti Georgian, mutta kärsi tappiot Englannille, Etelä-Afrikalle ja Samoalle. Vuoden 2015 kisoissa se hävisi Walesille, Australialle, Fidžille ja Englannille. MM-kilpailuissa 2019 Uruguay voitti Fidžin, mutta hävisi Georgialle, Australialle ja Walesille. Uruguay voitti IRB Nations Cupin 2017, 2018 ja 2019 sekä sijoittui kolmanneksi 2014. Amerikan-mestaruuskilpailuissa se saavutti hopeaa 2019 sekä pronssia 2017 ja 2018. Uruguay oli toukokuussa 2020 kansainvälisen rugbyliitto IRB:n rankingissa 17:nnella sijalla. == Lähteet == Luokka:Uruguayn urheilu Luokka:Rugby union -maajoukkueet
HMS Nasturtium (K107)

HMS Nasturtium (viirinumero M107) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Ranskan hallitus tilasi aluksen 25. heinäkuuta 1939 työnumerolla J4144Preston, & Raven, 1982, s. 56. nimellä La Paimpolaise South Bank-on- Tees’stä Smiths Dock Companylta, missä köli laskettiin 23. maaliskuuta 1940. Alus laskettiin vesille 4. heinäkuuta ja valmistui 26. syyskuuta.Friedman, 2008, s. 339. == Palvelus == Alus myytiin vuonna 1948, jolloin uusi omistaja nimesi sen Chaniaksi. Kreikka osti aluksen vuonna 1950 liittäen sen laivastoonsa nimellä St. Lykoudis. Alus oli aseistamattomana majakkaproomuna, kunnes se poistettiin alusluettelosta 1976.Gardiner, 1995, s. 159. ==Lähteet== * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Köynnöspeukaloinen

Köynnöspeukaloinen (Campylorhynchus zonatus) on peukaloisten heimoon kuuluva varpuslintu. ==Levinneisyys== Köynnöspeukaloista tavataan Belizessä, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa ja Panamassa, ja sen levinneisyysalueen pinta-ala on noin 552 000 km2. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peukaloiset
Jay Maisel

Jay Maisel (s. 18. tammikuuta 1931 Brooklyn, New York) on yhdysvaltalainen valokuvaaja. Art Directors Club of New York on valinnut hänet Hall of Famen jäseneksi.”Jay Maisel” , Art Directors Club. Maisel on palkittu elämäntyöstään myös American Society of Media Photographers -järjestön palkinnolla1998 ASMP Biennial Awards — Call for nominations , ASMP Bulletin Jan-Feb 1998, sivu 11. Viitattu 29.9.2015. sekä International Center of Photographyn myöntämällä Infinity Awardilla.Past recipients 1985–1995 , International Center of Photography. Viitattu 29.9.2015. Maisel opiskeli maalaustaidetta ja graafista suunnittelua Manhattanin Cooper Union -oppilaitoksessa sekä Yalen yliopistossa, opettajinaan muun muassa taidemaalari Joseph Hirsch ja väriopin uranuurtaja Josef Albers. Maisel ryhtyi ammattivalokuvaajaksi vuonna 1954. Jay Maisel tunnetaan vallitsevassa valossa usein pitkän polttovälin objektiiveilla kuvatuista pelkistetyistä ja vahvavärisistä kuvistaan. Yksi hänen kuuluisimmista otoksistaan on kuva Miles Davisista tämän klassikkoalbumin Kind of Blue kannessa. Valokuvausuransa lisäksi Jay Maisel tunnetaan New Yorkissa onnistuneista kiinteistökaupoistaan. Hän osti vuonna 1966 ala-Manhattanilla sijaitsevan historiallisen Germania Bankin rakennuksen osoitteessa 190 Bowery. Talossa on kuusi kerrosta ja yli 3 000 neliömetriä lattiapinta-alaa. Boweryn alue oli tuolloin rappiolla, ja Maisel maksoi talosta vain 102 000 dollaria saadakseen työtiloja ja asunnot omalle perheelleen ja ystävälleen taidemaalari Roy Lichtensteinille. Helmikuussa 2015 Maisel myi rakennuksen kiinteistökehittäjä Aby Rosenille 55 miljoonalla dollarilla ja muutti synnyinseudulleen Brooklyniin. == Lähteet == ==Aiheesta muualla== *Jay Maiselin verkkosivusto Luokka:Yhdysvaltalaiset valokuvaajat Luokka:Vuonna 1931 syntyneet Luokka:Elävät henkilöt
Gennadi Golovkin

Gennadi Gennadjevitš Golovkin (, s. 8. huhtikuuta 1982 Karaganda) on kazakstanilainen ammattilaisnyrkkeilijä ja entinen amatöörinyrkkeilyn olympiamitalisti ja maailmanmestari. Oikeakätinen Golovkin on 179 senttimetriä pitkä ja kilpailee keskisarjassa.http://boxrec.com/boxer/356831 Golovkin on hallitseva WBA-, WBC- ja IBF-liittojen tunnustama mestari. Amatöörinä Golovkin saavutti olympiahopeaa vuoden 2004 kesäolympialaisista Ateenasta keskisarjasta. Vuoden 2003 MM-kilpailuista Bangkokista hän saavutti kultaa niin ikään keskisarjasta. Golovkinilla on kultamitali myös Aasian kisoista ja Aasian-mestaruuskilpailuista. Golovkin otteli ensimmäisen ammattilaisottelunsa toukokuussa 2006 unkarilaista Gabor Baloghia vastaan voittaen tyrmäyksellä. Hän pitää hallussaan IBO:n, WBA:n ja WBC:n maailmanmestarin vyötä. == Lähteet == Luokka:Kazakstanilaiset nyrkkeilijät Luokka:Kazakstanilaiset olympiamitalistit Luokka:Vuonna 1982 syntyneet Luokka:Elävät henkilöt
Harjoittelija

Harjoittelija () on vuonna 2015 ensi-iltansa saanut komediaelokuva, jonka on käsikirjoittanut ja ohjannut Nancy Meyers. Sen päärooleja esittävät Robert De Niro ja Anne Hathaway. == Juoni == Jules Ostin (Anne Hathaway) on nopeasti kasvavan muotiverkkokaupan perustaja ja toimitusjohtaja. Hänen yhtiönsä ottaa harjoittelijoiksi vanhuksia, joihin kuuluu Ben Whitaker (Robert De Niro), eläkkeelle jäänyt puhelinluetteloyhtiön pomo. == Näyttelijät == == Vastaanotto == Film-O-Holic.com-elokuvasivuston Joonas Alanne ihasteli ohjaaja Meyersin kykyä tuottaa viihdyttäviä mutta särmättömiä hyvän mielen elokuvia, joista Harjoittelija on jonkinlainen siihenastinen huippusaavutus. Hyvistä näyttelijäsuorituksista huolimatta elokuva on hänestä kuitenkin juoneltaan tylsä, koska jokaisen tarinan vaatimaa kunnon konfliktia ei ole, vaan päähenkilöt tulevat kovin hyvin toimeen keskenään ja selvittävät vähäiset erimielisyytensä tuossa tuokiossa. Elokuva sai häneltä kaksi tähteä. Seura- lehden Pertti Avola piti elokuvaa kolmen tähden arvoisena, asenteiltaan vanhanaikaisena mutta rytmiltään mukavan leppoisana. == Lähteet == == Aiheesta muualla == * * * * * Luokka:Vuoden 2015 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat liike-elämästä
HMS Heliotrope (K03)

HMS Heliotrope (viirinumero K03) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Sunderlandista John Crown and Sons Limitediltä, missä köli laskettiin 23. lokakuuta. Alus laskettiin vesille 5. kesäkuuta 1940 ja valmistui 12. syyskuuta.Friedman, Norman s. 340 == Palvelus == Alus luovutettiin 1942 Yhdysvalloille, joka liitti sen laivastoonsa nimellä USS Surprise. Alus palautettiin Britannian kuninkaalliselle laivastolle 1945. == Lähteet == * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Hollyhock (K64)

HMS Hollyhock (viirinumero K64) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Sunderlandista John Crown and Sons Limitediltä, missä köli laskettiin 27. marraskuuta. Alus laskettiin vesille 19. elokuuta 1940 ja valmistui 19. marraskuuta.Friedman, Norman s. 340naval- history.net == Palvelus == Vastaanottokokeiden päätyttyä alus siirrettiin Middlesboroughiin degaussing-asemalle, mistä se palasi Sunderlandiin ennen Tobermoryyn miehistönkoulutukseen siirtoa. Koulutuksen päätyttyä alus lähti 20. joulukuuta Greenockiin 3. saattajaryhmään suojaamaan läntisenreitin saattueita. Alus määrättiin tammikuussa 1942 suojaamaan saattueita Intian valtamerellä. Se liittyi 9. tammikuuta saattueen WS14 suojueeseen. Alus aloitti 28. helmikuuta palveluksen Colombossa. Alus upposi 9. huhtikuuta 1942 keisarillisen Japanin laivaston lentokoneen hyökkäyksessä Ceylonin itäpuolella.Preston, Anton & Raven, Allan s. 7 == Lähteet == * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Honeysuckle (K27)

HMS Honeysuckle (viirinumero K27) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Port Glasgow'sta Ferguson Brothersilta, missä köli laskettiin 26. lokakuuta. Alus laskettiin vesille 22. huhtikuuta 1940 ja valmistui 14. syyskuuta.Friedman, Norman s. 340 == Palvelus == Alus romutettiin vuonna 1950. == Lähteet == * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Ferguson Shipbuilders
HMS Hydrangea (K39)

HMS Hydrangea (viirinumero K39) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Port Glasgow'sta Ferguson Brothersilta, missä köli laskettiin 22. marraskuuta. Alus laskettiin vesille 4. syyskuuta 1940 ja valmistui 3. tammikuuta 1941.Friedman, Norman s. 340 == Palvelus == Alus myytiin 1948. == Lähteet == * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Ferguson Shipbuilders
HMS Jasmine (K23)

HMS Jasmine (viirinumero K23) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Port Glasgow'sta Ferguson Brothersilta, missä köli laskettiin 23. joulukuuta. Alus laskettiin vesille 14. tammikuuta 1941 ja valmistui 16. toukokuuta.Friedman, Norman s. 340 == Palvelus == Alus myytiin 11. syyskuuta 1948 Ranskaan. == Lähteet == * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Ferguson Shipbuilders
HMS Larkspur (K82)

HMS Larkspur (viirinumero K82) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Paisleysta Fleming and Fergusonilta, missä köli laskettiin 26. maaliskuuta 1940. Alus laskettiin vesille 5. syyskuuta ja valmistui 4. tammikuuta 1941.Friedman, Norman s. 340 == Palvelus == Alus luovutettiin 1942 Yhdysvalloille, joka liitti sen laivastoonsa nimellä USS Fury. Alus palautettiin 1945 Britannian kuninkaalliselle laivastolle. == Lähteet == * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit Luokka:Fleming and Ferguson
Franco Fontana

Franco Fontana (s. 9. joulukuuta 1933 Modena, Italia) on italialainen valokuvaaja, joka tunnetaan erityisesti abstraktia lähestyvistä värillisistä maisemakuvistaan. Hänen kuviaan on käytetty muun muassa ECM-yhtiön levynkansissa. Franco Fontana aloitti harrastajakuvaajana vuonna 1961, jolloin hän toimi sisustusliikkeen omistajana. Hänen ensimmäiset yksityisnäyttelynsä olivat vuonna 1963 Wienissä, 1965 Torinossa ja 1968 Modenassa. Hänen töitään on ollut esillä noin 400 yksityis- ja yhteisnäyttelyssä ympäri maailman, ja niitä on otettu noin 60 museon kokoelmiin.Abstract from Reality: Franco Fontana, Artef Gallery, Zürich 2005, viitattu 29.9.2015. Fontanan kuvia on julkaistu monissa aikakauslehdissä kuten Time, Life ja Vogue, sanomalehdissä kuten Frankfurter Allgemeine Zeitung ja The New York Times, sekä käytetty monissa mainoskampanjoissa. Kuvista on koottu noin 40 valokuvateosta. == Lähteet == Luokka:Italialaiset valokuvaajat Luokka:Vuonna 1933 syntyneet Luokka:Elävät henkilöt
HMS Jonquil (K69)

HMS Jonquil (viirinumero K69) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Paisleysta Fleming and Fergusonilta, missä köli laskettiin 27. joulukuuta. Alus laskettiin vesille 9. heinäkuuta 1940 ja valmistui 21. lokakuuta.Friedman, Norman s. 340 == Palvelus == Alus myytiin 1948. == Lähteet == * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Fleming and Ferguson
Charmaine Howell

Charmaine L. Howell (s. 13. maaliskuuta 1975 Trelawny Jamaika) on aktiiviuransa päättänyt jamaikalainen pika- ja keskimatkojen juoksija. Hän oli mukana vuoden 2000 kesäolympialaisissa hopeaa voittaneen Jamaikan pitkän viestin joukkueen alkueräjuoksussa. Samoissa kisoissa hän osallistui myös 800 metrin juoksuun, jossa eteni välieriin saakka.Charmaine Howell == Lähteet == Luokka:Jamaikalaiset pikajuoksijat Luokka:Jamaikalaiset keskimatkojen juoksijat Luokka:Jamaikalaiset olympiamitalistit Luokka:Vuonna 1975 syntyneet Luokka:Elävät henkilöt
Yhdysvaltain rugby union -maajoukkue

Yhdysvaltain rugby union -maajoukkue edustaa Yhdysvaltoja rugby unionin maajoukkuekilpailuissa. Sitä hallinnoi vuonna 1975 perustettu USA Rugby Eagles. Yhdysvallat voitti olympiakultaa 1920 ja 1924. Antwerpenissa 1920 sitä edusti kalifornialaisten collegejen amerikkalaisen jalkapallon pelaajista koottu joukkue, joka voitti turnauksen ainoassa ottelussa Ranskan pistein 8–0. Pariisissa 1924 Yhdysvallat voitti turnauksen muut joukkueet, Romanian 37–0 ja Ranskan 17–3. Yhdysvallat on pelannut 1995 kisoja lukuun ottamatta kaikissa rugbyn MM-kilpailuissa, muttei ole selviytynyt kertaakaan alkulohkosta jatkoon. Se on voittanut kolme ottelua: Japanin vuosina 1987 ja 2003 sekä Venäjän 2011. Amerikan-mestaruuskilpailuissa Yhdysvallat on saavuttanut kultaa 2017 ja 2018, hopeaa 2016 sekä pronssia 2019. Pacific Nations Cupissa se oli kolmas 2019. Yhdysvallat oli toukokuussa 2020 kansainvälisen rugbyliitto IRB:n rankingissa 16:nnella sijalla. == Lähteet == Rugby union -maajoukkue Luokka:Rugby union -maajoukkueet
Pikku-Humppi

Pikku-Humppi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Pikku-Humppi on osa Prentinjoen valuma-aluetta. == Maantieto == Järven pituus on 200 metriä, leveys 100 metriä ja sen pinta-ala on 1,3 hehtaaria. Siihen laskee kuusi metsä- tai pelto-ojaa. Järven luusuasta alkaa suoraksi perattu laskuoja, joka on 1,5 kilometriä pitkä ja joka yhtyy Luojuunojaan. Järven rantaviiva on puoli kilometriä pitkä ja enimmäkseen soistuvaa metsää. Rannalle on rakennettu kolme vapaa-ajan asuntoa, joille johtavat vain kärrypolut. Järvelle ei johda muita tietä. Yhdystie 13081 ohittaa järven 400 metrin etäisyydeltä. Läheisen Iso-Humpin rannalla on Humppi-niminen maatila, jonka mukaan Iso-Humppi ja Pikku-Humppi ovat saaneet nimensä. == Historiaa == Vanhan Hämeenkyrön pitäjänkartan mukaan järven nimi kirjoitettiin Aittamäenjärvi. Vuonna 1923 sai talollinen Kalle Patanen hakemukselleen päätöksen, voiko hän avata tai perata Luojuun laskuojaa. Tätä ojaa myöten kuivatettiin Luojun talon peltoja ja läheisen Lamminjärven vesijättömaata. == Lähteet == Luokka:Prentinjoen valuma-alue Luokka:Hämeenkyrön järvet
Iso-Humppi

Iso-Humppi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Pikku-Humppi on osa Prentinjoen valuma-aluetta. == Maantieto == Järvi on 500 metriä pitkä, leveimmillään 250 metriä ja sen pinta-ala on 6,9 hehtaaria. Järven eteläpää on laajentunut ja pohjoispää muodostaa pitkän lahden. Järveen laskee kolme metsäojaa ja lyhyt pelto-oja. Luusua on järven koilliskärjessä ja sieltä lähtee 2,8 kilometriä pitkä laskuoja, joka yhtyy Luojuunojaan. Rantaviivaa on 1,4 kilometriä, josta vain pieni osa on soistuvaa metsää. Peltoon rajatuu noin kolmannes rantaviivasta. Rannoille on rakennettu vain yksi loma-asunto ja siellä on maatila, jonka nimi on Humppi. Iso-Humppi on nimetty tilan mukaan ja läheinen Pikku-Humppi saanut tästä nimensä. Järven ohittaa 300 metrin etäisyydeltä yhdystie 13081. == Historiaa == Vanhan Hämeenkyrön pitäjänkartan mukaan järven nimi kirjoitettiin Ahvenusjärvi. Rantapellolla sijaitsee ajoittamaton kiviröykkiö, jonka läheltä on löytynyt rautakautinen nuolenkärki. == Lähteet == Luokka:Prentinjoen valuma-alue Luokka:Hämeenkyrön järvet
Georgian rugby union -maajoukkue

Georgian rugby union -maajoukkue edustaa Georgiaa rugby unionin maajoukkuekilpailuissa. Sitä hallinnoi vuonna 1964 perustettu Georgian Rugby Union. Georgia selviytyi MM-lopputurnaukseen ensimmäisen kerran vuonna 2003, ja on ollut mukana kaikissa kisoissa siitä lähtien. Se ei ole edennyt kertaakaan alkulohkosta jatkoon. Georgia on voittanut MM-kilpailuissa viisi ottelua: Namibian 2007, Romanian 2011, Tongan ja Namibian 2015 sekä Uruguayn 2019. Georgia on sijoittunut World Rugby Nations Cupissa (aiemmin IRB Nations Cup) toiseksi 2008 ja 2011 sekä kolmanneksi 2007. Se on voittanut European Nations Cupin 2001, 2008, 2010, 2011, 2012, 2014–2019, sijoittunut toiseksi 2000, 2002 ja 2006 sekä kolmanneksi 2004. Maajoukkueen pelaajista suuri osa pelaa ammatikseen Ranskan kahdella ensimmäisellä sarjatasolla (Top 14 ja Pro D2). Ilmiön taustalla on Georgiaa vuosina 2000–2003 valmentanut ranskalainen Claude Saurel, jonka avulla useat maajoukkuepelaajat saivat tuolloin paikan ranskalaisseuroista. Georgia oli toukokuussa 2020 kansainvälisen rugbyliiton World Rugbyn rankingissa 12. sijalla. == Lähteet == == Aiheesta muualla == Rugby union -maajoukkue Luokka:Rugby union -maajoukkueet
Dan Carter

Daniel William "Dan" Carter (s. 5. maaliskuuta 1982 Leeston) on uusiseelantilainen rugby union -pelaaja, joka edustaa Ranskan Top 14 -liigassa pelaavaa Racing 92 -seuraa. Hän pelaa myös Uuden-Seelannin rugby union -maajoukkueessa. Pelipaikaltaan 178 senttimetriä pitkä ja 96 kilogrammaa painava Carter on pelinrakentaja tai sisäsentteri.http://www.allblacks.com/Player/AllBlacks/529 Carter edusti vuosina 2002-2015 kotimaansa ITM Cupin Canterburyä, jossa hän voitti sarjan mestaruuden viidesti. Monikansallisessa Super Rugby -sarjassa Carter pelasi vuosina 2003-2015, seuranaan Crusaders. Hän voitti Super Rugbyn mestaruuden vuosina 2002, 2005, 2006 ja 2008. Vuosina 2008-2009 hän pelasi myös ranskalaisessa Perpignanissa, voittaen Top 14:n mestaruuden. Vuonna 2015 Carter siirtyi toiseen ranskalaisseuraan, Racing 92:een. Carter debytoi Uuden- Seelannin rugby union -maajoukkueessa kesäkuussa 2003 Walesia vastaan.http://www.rugbyworldcup.com/new-zealand/player/15646 Hän on pelannut maajoukkueessa vuosina 2003, 2011 ja 2015 MM-kilpailuissa. Vuosina 2011 ja 2015 hän voitti mestaruuden. Vuoden 2015 MM-kilpailuiden jälkeen Carter lopetti maajoukkueuransa ja keskittyy uraansa Ranskassa. Carter valittiin vuonna 2012 maailman parhaaksi rugby union -pelaajaksi. == Lähteet == Luokka:Uusiseelantilaiset rugby union -pelaajat Luokka:Vuonna 1982 syntyneet Luokka:Elävät henkilöt
Carreg Cennenin linna

Carreg Cennenin linna on linnanraunio Carmarthenshiressa Walesissa. 1200-luvun lopulla rakennettu linna vahingoittui ruusujen sodan aikana vuonna 1461 eikä sitä sen jälkeen korjattu. Cadw’n hallinnoima linna on nykyään avoin vierailijoille. Paikalta on löydetty roomalaisia kolikoita ja neljä esihistorialliselta ajalta peräisin olevaa luurankoa. == Lähteet == == Aiheesta muualla == *Carreg Cennen Castle Luokka:Carmarthenshiren linnat
HMS La Malouine

HMS La Malouine (viirinumero K46) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Ranska tilasi aluksen 25. heinäkuuta 1939 nimellä La Malouine South Bank-on-Tees'stä Smiths Dock Companylta, missä köli laskettiin 13. marraskuuta. Alus laskettiin vesille 21. maaliskuuta 1940 ja valmistui 27. heinäkuuta.Friedman, Norman s. 339 == Palvelus == Alus romutettiin 22. toukokuuta 1947. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Namibian rugby union -maajoukkue

Namibian rugby union -maajoukkue edustaa Namibiaa rugby unionin maajoukkuekilpailuissa. Sitä hallinnoi vuonna 1990 perustettu Namibia Rugby Union. Namibia selviytyi MM-lopputurnaukseen ensimmäisen kerran 1999, ja on ollut mukana kaikissa kisoissa siitä lähtien. Se on hävinnyt kaikki pelaamansa MM-ottelut, eikä näin ollen ole edennyt kertaakaan alkulohkosta jatkoon. Vuoden 2003 kisoissa se hävisi Australialle peräti pistein 0–142. Namibia voitti IRB Nations Cupin 2010 ja oli kolmas 2016. Se voitti Gold Cupin 2017. Namibia oli toukokuussa 2020 kansainvälisen rugbyliitto World Rugby:n rankingissa 24. sijalla. == Lähteet == Luokka:Namibian urheilu Luokka:Rugby union -maajoukkueet
Jari Leskinen

Jari Juhani Leskinen (s. 11. huhtikuuta 1965 Helsinki)Veli-Matti Autio: Suomen Historiallisen Seuran matrikkeli 1875–2007, s. 118. Suomalaisen Kirjallisuuden Seura, Helsinki 2007. on suomalainen valtiotieteiden tohtori ja Helsingin yliopiston poliittisen historian dosentti sekä Maanpuolustuskorkeakoulun sotahistorian dosentti. Leskinen väitteli tohtoriksi 1997, väitöskirja käsitteli Suomen ja Viron välistä salaista sotilaallista yhteistoimintaa 1930-luvulla. Leskinen on toiminut Maanpuolustuskorkeakoulussa sotahistorian tutkijana ja professorina. Hän on ollut myös vierailevana tutkijana Viron Tiedeakatemian Historian instituutissa. Leskinen on nykyisin Keskusrikospoliisin strategisen rikosanalyysin erikoistutkija. Siltala- kustantamo : kirjailijoita : Jari Laskinen == Teoksia == * Vaiettu Suomen silta : Suomen ja Viron salainen sotilaallinen yhteistoiminta Neuvostoliiton varalta vuosina 1930–1939, väitöskirja. Bibliotheca historica 20. Suomen historiallinen seura, Helsinki 1997 * Taktisista voitoista strategiseen tappioon : Yhdysvalloissa käyty väittely Vietnamin sodan (1965–75) strategiasta, taktiikasta ja opetuksista. Julkaisusarja / Maanpuolustuskorkeakoulu, sotahistorian laitos 2 n:o 5. Maanpuolustuskorkeakoulu, Helsinki 1998 * Veljien valtiosalaisuus : Suomen ja Viron salainen sotilaallinen yhteistyö Neuvostoliiton hyökkäyksen varalle vuosina 1918–1940. WSOY 1999 * Suljettu aika : Porkkala Neuvostoliiton sotilaallisena tukikohtana vuosina 1944–1956 ; kirj. Jari Leskinen, Pekka Silvast. WSOY 2001 * Tulevaisuuden turvaksi : Sotavahinkoyhdistyksen ja Irtaimiston sotavahinkoyhdistyksen sotavahinkovakuutustoiminta 1939–1954 : Sotavahinkoyhdistyksen säätiö ja Sotavahinkosäätiö 1954–2004. Sotavahinkosäätiö, Helsinki 2004 * Kohti sosialismia : Pirkkalan peruskoulun marxilainen kokeilu 1973–75. Kustannusosakeyhtiö Siltala, Helsinki 2015 == Toimitustöitä == * Talvisodan pikkujättiläinen ; toimittaneet Jari Leskinen ja Antti Juutilainen ; kirjoittajat Sampo Ahto ym. WSOY 1999, 4. painos 2006 * Jatkosodan pikkujättiläinen ; toimittaneet Jari Leskinen ja Antti Juutilainen ; kirjoittajat Sampo Ahto ym. WSOY 2005, 4. painos 2007 == Palkinnot == * P. E. Svinhufvudin muistosäätiön kirjallisuuspalkinto 2000 * Tieto-Finlandia- palkinto 2005 (yhdessä Antti Juutilaisen kanssa) == Lähteet == Luokka:Suomalaiset historioitsijat Luokka:Vuonna 1965 syntyneet Luokka:Elävät henkilöt Luokka:Maanpuolustuskorkeakoulun professorit Luokka:Suomalaiset professorit Luokka:Suomalaiset politiikan tutkijat
HMS Lavender (K60)

HMS Lavender (viirinumero K60) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Abereenistä Alexander Hall and Companyltä, missä köli laskettiin 30. huhtikuuta 1940 telakkanumerolla 671aberdeenships.com . Alus laskettiin vesille 27. marraskuuta ja valmistui 16. toukokuuta 1941.Friedman, Norman s. 339 == Palvelus == Alus muutettiin 1947 valaanpyyntialukseksi amsterdamilaiselle Vinke and Companylle, joka nimesi sen Eugene Vinkeksi. Vuosina 1958-1959 aluksen omisti NV Netherlandse Maats. Voor de Walvisvaart. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Alexander Hall and Company
Graziano Rossi

Graziano Rossi (s. 14. maaliskuuta 1954 Pesaro) on italialainen uransa päättänyt ratamoottoripyöräilijä. Hän kilpaili MM-sarjassa vuosina 1977-1982. Rossi debytoi silloisessa pääluokassa, 500-kuutioisissa kaudella 1977 ollen mukana vain yhdessä kilpailussa. Seuraavalla kaudella hän ajoi kaksi kilpailua saavuttaen seitsemän pistettä. Kaudella 1979 Rossi ajoi sekä 500- että 250-kuutioisissa. 250-kuutioisissa hän saavutti kauden aikana kolme voittoa, yhden kakkossijan ja yhden kolmossijan ollen sarjan kolmas 67 pisteellään. Uransa ensimmäisen ja ainoan paalupaikan Rossi saavutti kaudella 1980 Suomen Grand Prixistä.http://www.motogp.com/en/riders/Graziano+Rossi Hän oli tuolla kaudella viides 500-kuutioisten sarjassa saavutettuaan kaksi palkintosijoitusta. Rossi lopetti uransa kauden 1982 jälkeen ajettuaan tuon kauden 500-kuutioisissa. Myös Rossin poika Valentino Rossi on ratamoottoripyöräilijä. Hän on yhdeksänkertainen maailmanmestari. Valentino Rossi käyttää nykyisin samaa numeroa kuin Graziano Rossi urallaan, numeroa 46.Aittoniemi, Janne: Maailman nopein tohtori. Urheilusanomat 39/2015, s. 26-30 == Lähteet == Luokka:Italialaiset ratamoottoripyöräilijät Luokka:Vuonna 1954 syntyneet Luokka:Elävät henkilöt
HMS Lobelia (K05)

HMS Lobelia (viirinumero K05) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Abereenistä Alexander Hall and Companyltä, missä köli laskettiin 27. kesäkuuta 1940 telakkanumerolla 672aberdeenships.com . Alus laskettiin vesille 15. helmikuuta 1941 ja valmistui 16. heinäkuuta.Friedman, Norman s. 339 == Palvelus == Alus lainattiin 1941 Ranskan pakolaishallitukselle, joka liitti sen Vapaan Ranskan laivastoon nimellä FNFL Lobelia. Sodan päätyttyä alus jatkoi palvelustaan Ranskan laivastossa, kunnes se palautettiin 1947 Britannian kuninkaalliselle laivastolle. Alus myytiin toukokuussa 1947 Norjaan muutettavaksi valaanpyyntialukseksi, mutta se myytiin heinäkuussa 1948 Bryde & Dahlille. Alus muutettiin poijualukseksi nimellä Thorgeir, jolloin omistajaksi merkittiin sandefjordilainen A/S Thor Dahl. Alukselle asennettiin vuonna 1955 dieselmoottori. Aluksen viimeinen valaanpyyntikausi oli 1966–1967, minkä jälkeen se makasi toukokuusta 19467 ankkurissa Sandefjordissa. Alus myytiin kesäkuussa 1969 Grimstadiin Norsk Skipsopphugningille romutettavaksi. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Alexander Hall and Company